સૉશિયલ મિડિયાથી હવે ઘણાને કાં તો કંટાળો આવવા લાગ્યો છે તો કેટલાકને નિરાશા. કેટલાકને ગુસ્સો પણ આવવા લાગ્યો છે. ટૂંકમાં, સૉશિયલ મિડિયા પ્રત્યેનો મોહભંગ થવા લાગ્યો છે કારણકે તેનાથી સામાજિક મિલનના બદલે ઝઘડા થાય છે. તમારી અંગત માહિતીનો દુરુપયોગ થાય છે. તમને બીજાની પૉસ્ટ કે ફોટા જોઈને ચીડ આવી શકે છે. આવી સ્થિતિમાં તેમને હવે સૉશિયલ મિડિયાનાં ખાતાં બંધ કરવા હોય છે. પરંતુ સબુર. ખાતાં બંધ કરવા એમ સરળ નથી. ના, ના. વિધિ તો સરળ જ છે પણ કેટલીક તકેદારીઓ લઈને ખાતાં બંધ કરવા હિતાવહ છે. તો ચાલો, આજે તમને આપીએ ખાતાં બંધ કરવાની સલાહ. તમે તમારી બધી સામગ્રીને ભૂંસી નાખે તે પહેલાં, તમને કદાચ તેને ડાઉનલૉડ કરવા વિચારો તેવું શક્ય છે. તમને થાય કે તમે ફેસબુક પર ફોટા અપલૉડ તો કરી નાખ્યા પણ પછી તે ફેસબુકમાં જ રહેવાના છે તેમ માનીને તેને ફૉનમાંથી ડિલીટ કરી નાખ્યા હોવાનો સંભવ છે. આથી ફેસબુક , ટ્વિટર કે ઇન્સ્ટાગ્રામ પર તમે જે પૉસ્ટ, પછી તે ફોટા હોય, વિડિયો હોય કે લખાણ, તેને ડાઉનલૉડ કરી કમ્પ્યૂટરમાં સંગ્રહિત કરી લો.